5. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ  ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ   ΚΑΙ ΔΗΜΟΣΙΩΝ ΕΡΓ.. Αριθ. οικ./1584/ΑΖ  της 4/19 Ιουλ. 1991 (ΦΕΚ Β΄ 547)  Προϋποθέσεις για την χορήγηση σεισμοδανείων και δυνατότητα μεταφοράς τούτων για ανακατασκευή κατοικίας ή αυτοστέγαση σε άλλη θέση.  Έχοντας υπόψη: 1.Τις διατάξεις του Νόμ. 867/79 (ΦΕΚ 24/Α/ 7.2.79) περί κυρώσεως, τροποποιήσεως και συμπληρώσεως της από 28.7.78 Πράξεως Νομοθετικού Περιεχομένου «περί αποκαταστάσεως ζημιών εκ των σεισμών 1978 εις περιοχήν Βορ Ελλάδος κ.λπ.». 2.Τις διατάξεις του Νόμ. 12190/81 (ΦΕΚ 203/Α/30.7.81), περί κυρώσεως της από 26.3.81 Πράξεως Νομοθετικού Περιεχομένου «περί αποκαταστάσεως ζημιών εκ των σεισμών 1981». 3.Την αριθ. πρωτ. ΥΑΣ/οικ/5432/ΔΠ 32/3.8.81 απόφαση Υπουργού Δημ. Έργων «περί χρησιμοποίησης δανείου για ανακατασκευή ή αυτοστέγαση σε άλλη θέση (περιοχή, οικισμό κ.λπ.). 4.Την αριθ. πρωτ. 1206/ΔΠ 32/29.3.82 απόφαση Υπουργού Δημ. Έργων «περί χρησιμοποίησης δανείου για ανακατασκευή ή αυτοστέγαση σε άλλη θέση (Κοινότητα, Δήμο) για ειδικές κατηγορίες σεισμοπλήκτων. 5.Την αριθ. πρωτ. οικ./7813/31.8.82 απόφαση Υπουργού Δημ. Έργων «περί χρησιμοποίησης δανείου για κατασκευή νέας κατοικίας ή αυτοστέγαση σε άλλη θέση, περιοχή, οικισμό, Κοινότητα ή Δήμο». 6.Την αριθ. Πρωτ. οικ./4878/23.5.83 απόφαση Υφυπουργού Δημ. Έργων «περί χρησιμοποίησης δανείου για κατασκευή νέας κατοικίας ή αυτοστέγαση σε άλλη θέση, περιοχή, οικισμό, κοινότητα ή δήμο». 7.Την αριθ. πρωτ. ΔΑΖ/01/154/9.10.84 απόφαση Υφυπουργού Δημ. Έργων, «περί χρησιμοποίησης δανείου για ανακατασκευή ή αυτοστέγαση σε άλλη θέση (περιοχή, οικισμό κ.λπ.). 8.Την αριθ. πρωτ. οικ./2230/10.6.88 απόφαση Υπουργού ΠΕΧΩΔΕ περί διευκολύνσεως σεισμοπλήκτων για την ανακατασκευή των οικείων τους». 9.Την αριθ. πρωτ. 1664/ΤΣΕΠ 34.1/2.6.89 απόφαση Υπουργού ΠΕΧΩΔΕ «περί αποδοχής της αριθ. 678/Ερ. 4202/24.4.89 Γνωμοδότησης της Νομικής Διεύθυνσης της ΓΓΔΕ αναφερομένης στην αδυναμία ανακατασκευής σεισμοπλήκτου πολυωρόφου οικοδομής που κατέρρευσε και ανήκε σε περισσότερους του ενός ιδιοκτήτες διαμερισμάτων όταν δεν υπάρχει ομόφωνη απόφαση. 10.Την αριθ. πρωτ. οικ./4071/12.12.89 απόφαση Υπουργού ΠΕΧΩΔΕ «περί αποδοχής της αριθ. πρωτ. 1463/Ερ. 4215/18.7.89 Γνωμοδότησης του Νομικού Συμβούλου του ΥΠΕΧΩΔΕ αναφερομένης στην αναγκαιότητα τροποποίησης της αριθ. πρωτ. ΥΑΣ/οικ./5432/ΔΠ 32/3.8.81 απόφασης Υπουργού Δημ. Έργων. (Αντί για τη σελ. 280,47) Σελ. 280,47(α) Τεύχος 1305 Σελ. 51 Σεισμόπληκτοι Στερεάς Ελλάδας (Αττικής, Βοιωτίας κ.λ.π.) 35.Ε.θ.4-5   882   11.Την αριθ. πρωτ. Δ16α/04/773/29.11.90 απόφαση Υπουργών Προεδρίας Κυβερνήσεως και Αναπληρωτή Υπουργού Περιβάλλοντος, Χωροταξίας και Δημ. Έργων «περί εξαιρέσεως διοικητικών πράξεων ή εγγραφών από τον κανόνα των τριών υπογραφών». 12.Την αριθ. Υ1087/28.5.90 (ΦΕΚ 334 Β΄/29.5.90) απόφαση του Πρωθυπουργού «περί καθορισμού αρμοδιοτήτων του Αναπληρωτή Υπουργού ΠΕΧΩΔΕ Αχιλλέα Καραμανλή» και Επειδή: 1ον Η σωρεία των αποφάσεων που έχουν εκδοθεί κατά καιρούς, αλλού μεν έχουν αλληλοεπικάλυψη και αλλού έχουν κριθεί έπειτα από Γνωμοδότηση του Νομικού Συμβούλου του ΥΠΕΧΩΔΕ, η οποία έγινε αποδεκτή από τον Υπουργό, ως υπερβαίνουσες τις διατάξεις του σχετικού Νόμου. 2ον Διευκολύνσεις που παρέχουν οι αποφάσεις σ’ ό,τι αφορά τις ανακατασκευές από την πράξη κατεφάνη ότι καταστρατηγούνται χωρίς την δυνατότητα παρέμβασης της Διοίκησης για λόγους κοινωνικούς ή Νομικής υφής. 3ον Η σωρεία των αποφάσεων για το αυτό αντικείμενο, δημιουργεί και σύγχυση και παρερμηνείες στην εφαρμογή τους. 4ον Επιτακτική ανάγκη για την διευκόλυνση της Διοίκησης και εξυπηρέτηση των δανειοληπτών επιβάλει μίαν ενιαίαν απόφαση με κωδικοποιημένους τους όρους και προϋποθέσεις που έχουν τεθεί στην σωρεία των μέχρι σήμερα εκδοθεισών αποφάσεων με την επικαιροποίησή τους ταυτόχρονα, στις σημερινές ανάγκες, αποφασίζουμε: 1.Εγκρίνουμε γενικά τη μεταφορά των δικαιωμάτων των σεισμοπλήκτων, που τα σπίτια τους κρίθηκαν επικινδύνως ετοιμόρροπα ή κρίθηκε η δαπάνη επισκευής τους υπέρμετρη ή αποτελούνται από ωμοπλίνθους ή ξηρολιθιά ή κροκαλλοειδείς λίθους και οι προξενηθείσες από τους σεισμούς ζημιές τους δεν επιδέχονται κατά την κρίση των αρμοδίων επιτροπών, ουσιαστική αποκατάσταση ή κατάρ-ρευσαν από τους σεισμούς και τη χρησιμοποίηση του δανείου για την κατασκευή νέας κατοικίας ή την αγορά διαμερίσματος (αυτοστέγαση) σε άλλη σεισμόπληκτη κοινότητα ή δήμο πληθυσμιακά μικρότερου από αυτόν που βρίσκεται το κριθέν σαν ανακατασκευαστέο κτίσμα. 2.1.Κατ’ εξαίρεση της προηγουμένης παραγράφου και για τις ως άνω περιπτώσεις ανακατασκευής, επιτρέπουμε την μεταφορά των δικαιωμάτων των σεισμοπλήκτων σε πληθυσμιακά μεγαλύτερη σεισμόπληκτη Κοινότητα ή δήμο εφόσον, η περιοχή στην οποία πραγματοποιείται η μεταφορά έχει πληθυσμό μέχρι 3.000 κατοίκους. 2.2.Επιπρόσθετα εγκρίνουμε τη μεταφορά των δικαιωμάτων των σεισμοπλήκτων σε άλλη Κοινότητα ή Δήμο ανεξάρτητα αν είναι πληθυσμιακά μεγαλύτερη από την περιοχή που βρισκόταν το σεισμόπληκτο κτίσμα, εφόσον συντρέχουν οι παρακάτω περιπτώσεις:  Σελ. 280,48(α) Τεύχος 1305 Σελ. 52 α)Το κτίσμα έχει κριθεί ως καταδαφιστέο με πρωτόκολλο επικινδύνως ετοιμορρόπου λόγω σεισμού ή ασύμφορο επισκευής. β)Το ακίνητο έχει κηρυχθεί αναγκαστικά απαλλοτριωτέο για δημόσιο όφελος (αρχαιολογία, διάνοιξη οδού κ.λπ.) ή να ρυμοτομείται βάσει εγκεκριμένου σχεδίου πόλεως σε τόση έκταση ώστε το τμήμα που απομένει να μην επαρκεί για την ανέγερση της προβλεπομένης οικοδομής. γ)Το κτίσμα κατοικείτο προ των σεισμών και αποτελεί την κύρια κατοικία του σεισμόπληκτου. 3.Η μεταφορά των δικαιωμάτων για όλες τις παραπάνω περιπτώσεις απαγορεύεται μόνον όταν ο τόπος ανέγερσης της νέας οικοδομής ή της αυτοστέγασης αφορά: -Τους Νομούς Αττικής και Θεσσαλονίκης και το σεισμόπληκτο κτίσμα είναι σε άλλο Νομό. -Την πόλη της Θεσσαλονίκης ή τη μείζονα περιοχή της Πρωτεύουσας και το σεισμόπληκτο κτίσμα είναι στο Νομό Θεσσαλονίκης ή Αττικής, αλλά έξω από τα όρια αυτά. 4.Το δικαίωμα μεταφοράς των σεισμοπλήκτων που έχουν στην ιδιοκτησία τους δύο ή περισσότερα σπίτια, σε διαφορετικές σεισμόπληκτες περιοχές για τα οποία χορηγούνται δάνεια ανακατασκευής, περιορίζεται μόνον στο ένα σπίτι που οι ίδιοι μπορούν να επιλέξουν. Στην περίπτωση που επιθυμούν να χρησιμοποιήσουν τα δάνεια που θα τους εγκριθούν για τα δύο ή περισσότερα σπίτια τους για ανακατασκευή μιας κατοικίας, τότε υποχρεωτικά η ανακατασκευή της οικίας θα γίνει, στη μία από τις δύο περισσότερες σεισμόπληκτες περιοχές, ανεξάρτητα από τον πληθυσμό που έχει, και σύμφωνα με τα οριζόμενα σε σχετικές αποφάσεις για το εμβαδόν και την αξία της νέας κατοικίας.   35.Ε.θ.5 Σεισμόπληκτοι Στερεάς Ελλάδας (Αττικής, Βοιωτίας κ.λ.π.)   883 5.Διευκρινίζεται ότι, η κατεδάφιση των κριθέντων ως κατεδαφιστέων κτισμάτων, με πρωτόκολλο επικινδύνως ετοιμορρόπου, θα πραγματοποιείται πριν από την χορήγηση της έγκρισης του δανείου για τις περιπτώσεις ανακατασκευής, αυτοστέγασης καθώς και χρησιμοποίησης του σεισμοδανείου σε άλλη θέση. Η κατεδάφιση των ασυμφόρων επισκευής και ωμοπλινθοκτίστων κτισμάτων που χρήζουν ανακατασκευής θα πραγματοποιείται και θα διαπιστώνεται από την Υπηρεσία πριν από την χορήγηση της γ΄ δόσης του δανείου, ενώ για τις περιπτώσεις που το δάνειο χορηγείται εφ’ άπαξ η κατεδάφιση θα πραγματοποιείται πριν από τη χορήγηση της έγκρίσής του. 6.Στις περιπτώσεις που το κριθέν ως κατεδαφιστέο κτίσμα αποτελείται από περισσότερες ιδιοκτησίες (πολυκατοικία, συνιδιοκτησία εξ αδιαιρέτου κ.λπ.) η ανέγερση ενιαίας οικοδομής στην ίδια θέση προϋποθέτεί συμφωνία όλων των συνιδιοκτητών. Σε αντιδιαστολή με τα παραπάνω η μεταφορά των δικαιωμάτων ωρισμένων σεισμοπλήκτων, για κατασκευή νέας οικοδομής ή αγορά διαμερίσματος σε άλλη θέση είναι δυνατόν να πραγματοποιηθεί χωρίς την συνηγορία των υπολοίπων συνιδιοκτητών. 7.Με την παρούσα απόφαση καταργούνται οι με αριθ. πρωτ. ΥΑΣ/οικ./5432/ΔΠ 32/3.8.81 απόφαση Υπουργού Δημ. Έργων, αριθ. πρωτ. ΔΑΖ/01/154/ 9.10.1984 απόφαση Υφυπουργού Δημ. Έργων, αριθ. πρωτ. 1206/ΔΠ 32/29.3.82 απόφαση Υπουργού Δημ. Έργων, αριθ. πρωτ. οικ./7813/31.8.82 απόφαση Υπ. Δημ. Έργων, αριθ. πρωτ./οικ./4878/23-5-83 απόφασης Υφυπουργού Δημ. Έργων και αριθ. πρωτ./οικ./ 2230/ 10.6.88 απόφαση Υπουργού ΠΕΧΩΔΕ. Η παρούσα να δημοσιευθεί στην Εφημερίδα της Κυβερνήσεως, σύμφωνα με το άρθρ. 1 παρ. 2 της από 26.3.81 Πράξεως Νομοθετικού Περιεχομένου που κυρώθηκε με το Νόμ. 1190/81.